Man met “suur druiwe” gooi suur in haar skoene’n Man van Japan wat verlede jaar dodelike waterstofsuur in ’n kollega se skoene gegooi het nadat sy vlerkslepery met haar misluk het, is gister ’n vonnis van sewe jaar opgelê. Die Jiji Press-nuusagentskap berig dat Tatsujiro Fukasawa (41) se “suur druiwe”-daad amper die vrou wat sy hand in die as geslaan het, se voet gekos het. Sy het uiteindelik die punte van haar een voet se tone verloor. Die hof het bevind dat Fukasawa se daad boosaardig was aangesien waterstofsuur uiters dodelik is as dit deur die vel in ’n mens se bloedstroom sou beland.